LidanRubinov/Halacha-QA huggingface dataset:
שאלה: ברכה יוגורט בתוספת שקדים: 1) מה יש לברך על אכילת דנונה (יוגורט עם תוספת שקדים וכדורי שוקולד קטנים), האם זה נחשב שהגבינה עיקר, או שיש חשיבות גם לשקדים? 2) כנ"ל לגבי כריות עם חלב - האם יש לברך על הכריות בלבד, או שגם לברך על החלב?
תשובה: במאכלים אלו בדרך-כלל העיקר הוא המעדן או החלב. ואם החלב באותה חשיבות כמו הכריות, אזי יברכו על על הכריות "מזונות" ועל החלב "שהכל". ואם העיקר הוא הכריות, והחלב נועד רק להרטיב אותן מעט, יברך על הכריות בלבד.
שאלה: מצאתי תולעת בכרוב! להמשיך לאכול אותו?: בסוכות, אכלנו כרוב של "חסלט" לאחר ששטפתי אותו היטב. יום לאחר מכן, חתכתי חתיכה נוספת ומצאתי תולעת גדולה מאד. התקשרתי מיד לחסלט והודעתי להם, הם נבהלו מאד וביקשו שאשמור על הכרוב עד שהם יבואו לאסוף את השקית. הם שאלו אותי האם זה אכן תולעת, והאם אכן התולעת הגיעה מהכרוב או ממקור אחר. הבהרתי להם כי יום קודם הכל היה ר, ובו ביום כשחתכתי מהכרוב התגלתה תולעת גדולה מאד, שהיתה בתוך הכרוב. הם כמובן באו לאסוף לאחר כ-3 ימים ע"מ לבדוק את העניין. האם נכשלנו כשאכלנו יום קודם לכן מהכרוב, ובכלל האם ניתן להמשיך ולסמוך ולקנות כרוב של חסלט?
תשובה: תולעת אחת לא אוסרת את אכילת הכרוב או את השימוש במוצרי החברה, שכל שלא נמצאו שם שלוש תולעים אין זה מוחזק כנגוע, אלא מקרה בלבד.
שאלה: דרך הכובש - החטא היותר גדול?: מדוע בעצם זה שאדם מתאמץ מאוד ונזהר לבל ייכשל באיסורים - מוגדר ע"י הרב כ"חטא היותר גדול"? (אורות התשובה, ה ו) האם מוטב לזרום עם החיים גם כשזה עלול להביא לידי חטא?
תשובה: הזהירות מלהיכשל בחטאים היא נצרכת וחביבה בפני המקום. הרב כותב שם שביטול עצם טבעיותם של החיים גם אם היא נעשית בכדי להימנע מחטא היא החטא הגדול. הטענה של הרב שהתשובה לא נועדה להמית בנו כוחות חיים אלא נועדה להחזיר אותנו למצב הראשוני בו נוכל להשתמש בכל כוחות החיים בדרך טובה ובונה. ודאי שבאופן מקומי ונקודתי אדם נצרך גם להתנגד לטבעיות החיים שבו. אולם האדם צריך להיות מודע שזה רק באופן זמני. האדם בשום אופן לא רוצה לבטל את עצם הטבעיות של החיים. מחשבה שמובילה את האדם לבטל את כוחות החיים הטבעיים שבו, זה כמו להתאבד ולא לקבל את החיים שהקב"ה נותן לנו. על כרחך אתה חי. ודאי שנוכל לגלות את הטבע הבריא שלנו רק מתוך זהירות. אולם המחשבה שיש כוחות שצריכים להמית אותם היא החטא הדורש כפרה גדולה.
שאלה: תשובות לעלונים על ידי בחור ישיבה: בעלוני שבת יש לפעמים שאלה הקשורה לפרשת השבוע, וכתוב שמבין הפותרים נכונה יוגרלו ספרים דיסקים וכו. האם ראוי לבחור ישיבה לשלוח תשובה לעלון (מהבחינה של ליהנות ממתנת חינם, ותלמוד תורה) או שזה יותר שייך לבני נוער צעירים?
תשובה: בדרך-כלל זה מיועד לצעירים.
שאלה: שימוש בכספי מתנה של בת קטנה: קיבלנו כסף ליום ההולדת של בתי הקטנה. 1. האם חובה עלי לרכוש בכסף הזה מתנה עבורה, או שאני יכולה להוציאו על הוצאות היומיום עבורה? 2. האם ניתן להשתמש בכסף לצרכים שונים, בכוונה שאני מוציאה מכספי המשכורת סכומים שווים לערך המתנה להוצאות קיומה וגידולה, והם "מתקזזים" עם המתנה שהשתמשתי בה לצרכי? 3. האם ניתן לרכוש חפץ שאינו נחשב מתנה, אך גם היא תשתמש בו (כגון תנור חימום)?
תשובה: 1. ההורים יכולים להחליט מה טוב לילדה, אלא אם נותני הכסף אמרו במפורש לקנות לילדה דבר מסוים, שאז לא ישנו מרצונם. 2. אפשר. 3. אפשר.
שאלה: מהי עבודת ההתבוננות: אני רוצה להבין מהי עבודת ההתבוננות, איך מתבוננים, על מה יש להתבונן, וכיצד להוציא מההתבוננות מסקנות?
תשובה: עבודת ההתבוננות היא עבודה הקודמת ומכשירה את האדם לעבודת ההתבודדות. אדם בשטף החיים שלו, חי ופועל, עובר תהליכים שונים ומשונים, ובכך הוא מתרגל למציאות הזורמת של העולם הזה. הוא עלול לשכוח את ה', ואף יתר מכך, לא להשאיר בנפש שלו מקום לעבודת ה'. התהליך הזה גם משפיע עליו, שאף אם ירצה להתבודד ולדבר עם ה', הוא לא יהיה מסוגל, והדבר יהיה מאולץ ויבש לגמרי. לכן צריך האדם להכשיר את עצמו בנפש, לחוש את הצורך בתפילה אל ה', לעורר את הרצון הפנימי שלו, שלפעמים הוא רדום, ובכך להגיע למצב הראוי, שהנפש עצמה וכל מהותו של האדם משתוקקים לה'. ההתבוננות בדבר, אינה מחשבה חד פעמית על הדבר, אלא התבוננות עמוקה בדברים, התבוננות שוב ושוב, עד שהדברים יקבעו בנפש שלו, שהם יהיו אצלו כדברים בסיסיים שמהם הוא יכול להתחיל לבנות את עבודת ה' שלו. כך גם ההתבוננות בברסלב היא התבוננות המכינה את ההתבודדות. בפועל, בהתחלה אפשר בהתבודדות להתחיל עם התבוננות, ובשלב השני, הדברים יהיו יותר טבעיים, יותר זורמים והתפילה אל ה' תנבע מפנימיות האדם בלא שיהיה צריך לעורר את עצמו. ברצוני להעתיק לך מתוך ספר נתיב לא ידעו עיט של הרב ארז משה דורון שליט"א שכתב על ההתבוננות בעמ' 102, וכך הוא כותב: "מה שיסייע עוד לאדם להכניס כוחותיו בתפילה היא ההתבוננות בשני דברים, וההשתדלות לקבעם בליבו ובזכרונו. האחד - שהאדם הוא באמת בסכנה גדולה בזה העולם, (שיחות הר"ן קי"ז), כאשר יודע כל אחד בנפשו, והרוח סערה של היצר הרע הולך וסוער באמת בסערה גדולה כל כך, אשר רק בשוועה לה' מעומק ליבו יוושע ממנו. והשני - שלמרות כל זאת כח הבחירה שביד האדם גדול מאד, ואף שעבר מה שעבר גנוזים בקרבו פנימה כוחות עצומים, ואם רק יחליט להטות את בחירתו לטוב, יכנע הרע ויפול. וכבר הזהיר על זה רבי נחמן מברסלב: "אל תהי כפיל הגדול וכגמל, אפילו כשמושכהו בחוטמו העכבר - לא יבעט בו, וכל זה מחמת שטות שאין יודע מכוחו" שיר נעים מרבינו בתחילת ספר ליקוטי מוהר"ן). ועל האדם לזכור היטב שעיקר כח היצר הרע רק להפחידו, ואם ידע האדם מה רב כוחו בקלות יוכל להכניעו". בעיקר בחסידות מדברים על התבודדות ושיחה עם ה', שהקשר עם ה' הוא היסוד להכל, וכל הדברים האחרים הם הכשר לקשר הנפלא הזה. לכן לא ראיתי אריכות בעניין ההתבוננות אלא בענין ההתבודדות, שהיא התוצאה שאליה אנו שואפים, ועבודת ההתבוננות היא הכשר לכך. לכן לצערי אינני יכול לציין מקורות לעבודה זו, אם כי הדברים נראים פשוטים, שבלעדיהם קשה מאוד להתקדם. הרב יצחק גרינבלט.
שאלה: מפני שיבה תקום בגיל מבוגר: הדין מחייב לעמוד בפני אדם בן למעלה משבעים. א. האם בן שבעים מחוייב לעמוד בפני בן שבעים חברו? ב. האם הדין משתנה עם הגיל כגון האם בן שבעים מחוייב לעמוד בפני בן שמונים? ג. האם ת"ח בן שבעים מחוייב לעמוד בפני עם הארץ בן שבעים?
תשובה: א. חייב לעמוד מפניו. ב. הצעיר מחוייב לעמוד בפני המבוגר, ולא להיפך. ג. אין ת"ח זקן עומד בפני עם-הארץ זקן.
שאלה: ירידה רוחנית בבין הזמנים: ב"בין הזמנים" פגשתי את חבר שלי ושאלתי אותו מה שלומו, והוא ענה לי: "הכל ר אבל עכשיו בבין הזמנים אני ממש בירידה, באלול היה טוב סימתי מסכת סוכה וכו.", ואני לא מבין איך זה יכול להיות שלאחר שאדם למד תורה כל אלול וסיים מסכת וזה אומר שהוא למד בקביעות ובהתמדה, איך זה שהוא חלש בבין הזמנים לאן נעלמה החיות של לימוד התורה?
תשובה: אכן ב"בין הזמנים" אדם יכול לבדוק את עצמו עד כמה הוא אוהב באמת את הלימוד, ואינו תלוי באוירה הישיבתית כדי ללמוד. ואולם "בין הזמנים" נועד למנוחה ולהחלפת כח ולכן אם אדם נח ואוסף כוחות ללימוד בזמן, הוא ר. בתנאי שישמור שלא ירד בהתנהגותו, וכמובן יקבע גם עיתים לתורה אך לא כמו בזמן הלימוד בישיבה.
שאלה: מדוע כהן לפי האב?: מדוע שנולד בן לאם יהודיה ולאב גוי הילד הוא יהודי אבל כאשר נולד בן לאם יהודיה שהיא "כהן" ולאב שהוא "ישראל" הילד הוא "ישראל", הרי באותו בן יש גם גנים של כהן?
תשובה: לגבי יחוס של שבטים ושל כהונה, "הגנים" הם של האב, ולא של האם, וכל דבר עובד לפי עניינו. יש דברים השייכים לאב שהוא מעביר, ויש דברים שאמא מעבירה. הפסוק בבמדבר פרק א:"שאו את ראש כל עדת בני ישראל למשפחתם לבית אבתם במספר שמות כל זכר לגלגלתם." הרב אברהם פרל
שאלה: חשש תולעים בפול?: האם בפול אשר קונים בקופסאות שימורים ומבשלים אותו, יש חשש לתולעים? ואם כן כיצד ניתן לבדוק את הפול בכל זאת?
תשובה: בדרך כלל איכות הירק בשימורים היא טובה ואין חשש לתולעים, אך כדאי לשים לב אם הפול נגוע.
שאלה: נזק לרכב - מי צריך לשלם?: אנחנו מספר בנות שיצאנו לטיול במכונית, אחת מהבנות היא בעלת הרכב. במהלך הטיול התרחש נסיון פריצה למכונית ונשבר המנעול של הדלת. הצענו לבעלת הרכב שכולנו נתחלק בת עבור התיקון, ואילו היא טענה שהיות והרכב בבעלותה - איננו צריכות לשלם, והיא תשא בת מה הדין, אם כן, והאם עלינו לשאת בנזק?
תשובה: כשמספר חברות יוצאות יחד לטיול ברכב של אחת מהן אין הן נחשבות כשואלות ממנה את הרכב, כיוון שלא עשו כלל קניין שאלה, (שגם שואל, כמו קונה, צריך לעשות קניין בחפץ השאול בכדי להתחייב באחריות עליו) ולא התכוונה בעלת הרכב להוציא הרכב מרשותה ולהעבירו לרשות חברותיה כשואלות. א"כ אין אתן צריכות לשאת באחריות נזקים הקורים לרכב בזמן הטיול. הרב יהונתן שטרנברג
שאלה: מכריחים אותי להתפלל: אני בת 13.5 בחורה דתייה, לומדת באולפנה, אבל יש לי בעיה שאני מאוד לא מתחברת לתפילה. בבית הספר אני עוד איכשהו מתפללת, גם בשבתות אני הולכת לבית הכנסת ובחופשים אני מתפללת אבל הכל מתוך הכרח, כי אבא שלי מכריח אותי להתפלל ואני פשוט חושבת שאם הוא מכריח אותי התפילה לא שווה, אני לא באמת מתכוונת ומנסה לעשות את זה כמה שיותר מהר כדי לסיים עם זה, רציתי לדעת אם זה נכון להכריח אותי, ואם התפילה "שווה" כאשר מתפללים כך? אודה אם הרב יוכל גם לצרף מקורות, אני אשמח לחקור את הנושא.
תשובה: עיקר התפלה היא עבודה שבלב ולכן ההרגשה הבסיסית שלך שאת תולה את תפילותייך בהתחברות שלך לתפלה היא הרגשה נכונה. אולם לאחר שבית המקדש נחרב וההרגשה של קרבת ה' אלינו התעמעמה ואנו לא מוצאים בתוכנו צורך טבעי ומתפרץ להתפלל אל ה', חכמים תיקנו זמנים ונוסחים לתפלות. מצד אחד זה מאד מסובך להתפלל משום שאומרים לך. אבל מצד שני ההרגל להתפלל הוא עדיף משום דבר. ומה עוד שמתוך מה שאדם מתפלל בצורה כפייתית קצת אנו מקוים ומאמינים שזה יביא אותו מידי פעם לרצות להתפלל. בכל אופן בנוגע לך מכיון שאת בת כמות התפלה שאת חייבת היא פחותה מאשר בן. דווקא על הבנות אנו סומכים שהתפלה תבוא להם גם אם לא יכניסו אותם למסגרות. אני מציע לך להתפלל את המינימום ההלכתי. ומצד שני כל פעם לקחת חלק אחר מהתפלה, ללמוד עליו ולנסות להתחבר אליו. סתם כך להיות רגל על רגל ולומר לעצמך לא בא לי להתפלל זה לא רציני. זה אומר שאת לא מנסה להתחבר לתפלה. אם את תראי בגרות בנושא זה קודם כל כלפי עצמך, אני מאמין שגם אביך יכיר בכך והוא ילך איתך ויעזור לך שתצליחי קצת יותר ליגוע בתפלה ולהתחבר אליה. תתאמצי ותצליחי.
שאלה: בעיה בנישואין פיקטיבים?: 1. האם יש בעיה הלכתית עם נישואים פיקטיבים, לצורך רשמי מסוים (הנישואים יהיו נישואים אזרחיים)? 2. האם אישה שהתחתנה בנישואים אזרחיים מעין אלו תצטרך גט?
תשובה: אכן יש חשש לגט.
שאלה: איפור "טבעי" בשבת: הרב ענה כי מותר להשתמש באיפור שהוא אבקה בשבת אם לא ניכר ששמים אותו, ושאלתי שהרי כל העניין שכן רואים הבדל בין מצב שהפנים מאופרות לבין מצב שבו הפנים לא מאופרות, כי אם לא רואים הבדל אז למה בכלל לשים את האבקה להתאפר? ואם הכוונה ל"איפור במראה טבעי" (כמובן ע"י אבקות) שמותר כי לא ניכר שהתאפרתי, מה הבעיה להשתמש במייק אפ (בצורת אבקה או נוזל שלא על בסיס שומני), שכן הוא פשוט נותן גוון עור אחיד אך טבעי ולא ניכר, האם האיסור הוא רק בשימוש בצבעים שהם לא בגוון טבעי (כגון סגול כחול וירוק)?
תשובה: איפור אסור מדרבנן משום צובע. לכן, אסור להשתמש בפודרה צבעונית, אבל אם זה בצבע הגוף-מותר. וזה מה שאמרתי שאם זה לא ניכר, מותר להתאפר בשבת.
שאלה: תרומות ומעשרות וחלה בחו"ל: האם יש צורך להפריש תרומות ומעשרות בחו"ל על ירקות ופירות שיובאו מהארץ, אם יש צורך, איך אני יודעת האם הדבר נעשה או לא נעשה בטרם השליחה לחו"ל, ומה עלי לעשות בנידון? האם יש צורך בהפרשת חלה שנוצרה מקמח חיטה שלא גדלה בארץ?
תשובה: לכתחילה גם פירות ייצוא חייבים בתרו"מ (אמנם יש פוטרים במיועד לייצוא), ועל כן במקום שאין ידיעה ברורה הרי זה ספק האם חייב כלל, וכמו כן ספק האם הפרישו או לא, על כן נראה שבספקות אלו יש מקום להקל, אבל כשברור שלא הפרישו מעיקר הדין כדאי להחמיר ולהפריש. קמח של עכו"ם מחו"ל שנכנס לארץ מתחייב בחלה. בברכת התורה והארץ הרב יהודה הלוי עמיחי
שאלה: מה לעשות עם הזוהר?: ברשותי ספרי זוהר ששייכים לבן משפחה שניתק את קשריו עמנו, האם אני רשאית להעבירם לאדם אחר שמעוניין בהם בביתו, או לבית כנסת, או לא?
תשובה: אין מנוס מלברר מה רצונו של הבעלים,אולי הוא שכח היכן הספרים, או שמא אין הוא חפץ בהם אך רוצה לתתם למקום מסוים. על כן צריך לישאול אותו. הרב יהודה אודסר
שאלה: מקום עבודה שנותן שירותים בעייתיים: אני אמור להגיע בקרוב לראיון עבודה בחברת מחשבים שנותנת שירותים למגוון חברות במשק, ובניהם לחברות המאכילות את הציבור טריפות ונבילות. יש לציין, כי החברה נותנת שירותים להרבה חברות, רובן כנראה לא עוסקות במזון וודאי שלא במזון לא כשר, וסה"כ היא מחברת את החברות שלהן לאינטרנט ולא מתעסקת במזון עצמו. אמנם, ישנן מסעדות לא כשרות שמציעות ללקוחות את שירותי האינטרנט שהחברה מספקת (החברה מספקת רק סוג מסויים של חיבור פיזי לאינטרנט) כ"מסעדות אינטרנט" כך שיוצא שהאינטרנט הוא מעין ערך מוסף למקום עצמו. האם מותר לעבוד בחברת מחשבים זו?
תשובה: נראה לי שאין בזה בעיה של מסייע לדבר עבירה, ומותר לך לעבוד בחברה זו.
שאלה: זיתים שהוכנו בחול המועד: זיתים שקטפו אותם בחול המועד והתחילו הכנתם על מנת לכבשם בחומץ, כאשר ידוע שזיתים אלו לא לצורך המועד כי הם מוכנים רק לאחר מספר שבועות. א. האם היה מותר לקטוף זיתים אלו, ולהתחיל בהכנתם? ב. ואם אסור, האם מותר כעת לאכול מזיתים אלו?
תשובה: אם לא הייתה הצדקה לקטיף בחוה"מ הזיתים אסורים לקוטף, אך מותרים לאחרים.
שאלה: רחיצת תשעה קבין במקלחת: למדנו אני וחברי שבמקלחת אפשר לחכות עד שיפלו כ-18 ליטר על הגוף ואז זה נחשב טהרת ט קבין. אבל איך, הרי בפועל במקלחת הטוש צר, והמים אם שופכים אותם על הראש לא מגיעים גם לכתפיים לגמרי וזרועות, מה הדרך לצאת ידי חובה במקלחת, האם צריך להתנועע מעט?
תשובה: כשעומדים זקופים וצמודי ידים מתחת למקלחת, המים שוטפים את כל הגוף. אפשר כמובן גם להתנועע תנועה קלה.
שאלה: סדר א"ב בשמחת תורה: למה בכל השירים שאנו שרים בשמחת תורה ולכבוד התורה (אצל הספרדים) יש סדר מסויים של א-ב מה המיוחד בזה?
תשובה: אינני חושב שיש בזה ענין מיוחד מלבד הענין שהיה למשורר לחבר שיר ע"פ הא' ב', ומה גם שבאופן זה אפשר לזכור את השיר בקלות יתירה. ואפשר עוד להוסיף שרצה המשורר להביע ע"י זה, שאנו שרים ומשבחים את הקב"ה בכל כ"ב האותיות.
שאלה: איך מגיעים לאידאליסטיות?: הרב אני מרגיש שבזמן האחרון אני עושה דברים רק למען עצמי, יש לי הרבה נגיעות, אני רוצה לחזור ולהיות אידאלסיט לחיות למען הכלל. כיצד עלי לחזור בתשובה על כך, ואיך לעשות זאת?
תשובה: אני מניח שלפני שנים ספורות הרגשת יותר אידאליסט. זה נבע מכך שבגיל הנעורים עדיין לא היה לך אחריות בנוגע לעצמך ולא הרגשת שאתה משלם מחיר על האידיאליזים. ככל שאנו גודלים אנו נהיים אחראיים יותר. אנו חייבים לדאוג לעצמנו, אנו חייבים לראות כיצד אנו מקימים משפחה מפרנסים את עצמנו וכו'. כך יוצא שאנו מרגישים שאנו עסוקים בצרכינו ולא בצורך גבוה. אם כן הנסיון של היכולת להירתם לכלל בגיל מבוגר הוא יותר קשה. כך שלא שאתה מתדרדר אלא הנסיון הולך ונהיה קשה יותר. כך בשנים הבאות יהיה הנסיון עוד יותר קשה. כאדם עליך ללכת בשני צירים מקבילים. הציר האחד הוא ללמוד, לדעת, להאמין, להכיר בכך שהקב"ה רוצה שתדאג לעצמך, כך ברא הקב"ה את העולם שהעולם ילך ויעשה עולם טוב יותר על ידי מה שכל אחד דואג לעצמו למשפחתו ולפי מה שהוא יכול גם למעגלים רחבים יותר. אולם הציר השני הוא לדאוג לכך שיהיה לך שעות שבהם אתה עושה דברים ממש לשם שמים ללא אינטרס, בעיקר בתחום הגמילות חסד. אם אתה יכול ברוח זה משובח. ואם לא אזי גמילות חסד בגוף. לחילופין להירתם למשימה כללית לאומית. ודאי שכל עשייה בצנעה היא מעולה יותר שאשר עשייה נגלית. אם אתה לומד בישיבה ומתלבט בנוגע להמשך דרכך יש מקום להאריך את שנות הלימוד למרות המחיר המסויים שאדם משלם על כך, מעבר לכל מה שאמרנו אתה צריך לחפש רבנים או חברים שהשפה שלהם היא שפת האידיאליזים. אם אתה מבין את כתבי הרב קוק תרבה בלימוד בדבריו הוא מלא אידאליזים. אם דבריו קשים יש עוד ספרים של תלמידיו שהם יכולים לעזור. אתה יכול ללמוד מתוך הספרים של הרב צבי טאו שהם מלאים מאידיאליזים. בהצלחה בעניין.
שאלה: התפתחות המדע ושינוי הלכה: ראשית, ברצוני להודות לרב על שיעוריו בהם השתתפתי במסגרת מסוימת באופן קבוע. השיעורים תרמו לי רבות לאהבת התורה ונהנתי בהם מאד. על כך לרב. ישנן הלכות שנפסקו ע"י ח, אשר פסיקתן היתה מבוססת על תיאוריות מדעיות, או על עובדות מסוימות שהיו מקובלות בתקופתם. כיום אנו יכולים לדעת שההנחות הראשוניות, אשר מהם הוציאו דבר הלכה אינן נכונות או מדויקות עפ"י המדע המקובל כיום. האם ישנה סמכות לחכמים ולפוסקי ההלכה כיום לשנות את דבר ההלכה כיוון שהמדע התפתח וההנחות שונות, או שעלינו לשמור על פסקי ההלכה כמות שהם? (למשל הדוגמא שלמדנו עם הרב לגבי הריגת כינים בשבת) שאלה זו התחדדה אצלי יותר, כאשר למדנו עם אחד הרבנים, שלח היתה רוח הקודש בפסיקותיהם, ולכן אין לגדולים שבדורינו לפסוק אחרת מהם. (הוא נתן את הדוגמא של "טרפה" כמדומני, שעל אף שאנו יודעים שהיא לא מתה תוך שנה, נשארת לה ההגדרה של טרפה וכל ההלכות חלות עליה) הוא התבסס בין השאר על דבריו של הרב קוק זצ"ל, שאמר שהמדע הוא בגדר ספק. לכן מסקנתו היתה שאין לנו רשות בכלל לשנות מפסיקת ח. האם יש לחוש לעניין של רוח הקודש אצל ח או שמא יש להקשיב לההתפתחות המדע ולפסוק כפי שאנו מבינים את הדברים כיום, מדוע?
תשובה: אמנם המדע הוא בגדר ספק אולם גם המדע עליו הסתמכו ח בימיהם אף הוא בגדר ספק. לדעת הרמב"ם ובנו הסתמכותם של ח על נתונים מדעיים בזמנם אינה תורה. חכמה בגויים תאמין (לא בוודאות מוחלטת) תורה בגויים אל תאמין. הלכות, סייגים, תקנות - כל אלו תורה ובהם סמכות ח היא בלתי מעורערת. אך הנחות מדעיות אינן תורה וגם ח לא התכוונו לתת להם מעמד תורני. הרמב"ם עצמו מביא בספר משנה תורה נתונים מדעיים (כגון על גודל השמש) על סמך המדע בימיו. בימינו המדע קובע נתונים אחרים. הגדרת הטרפות אינה תלויה בהנחות מדעיות. התורה דרשה מאתנו להיות אנשי קודש ולכן הגבילה אותנו באכילת בשר. וכל מה שנחשב בזמן מתן תורה וח כטרף אין לאוכלו גם היום גם אם יתברר לנו שהוא יכול לחיות. ההגבלה נשארה במקומה. בהלכות רוצח קובע הרמב"ם שבי"ד לא ידון רוצח טרפה אלא לפי קביעת הרופאים בימינו. כי חיי אדם בתנאי הרפואה שלנו היום אינם דומים לחיי אדם בעבר.
שאלה: קבלת אוכל מספק: אבי עובד במקום, שעובד עם ספקי אוכל, שמגיע אלהם סוגים שונים של אוכל (חלב, מעדני חלב, לחם וכו ). מידי פעם ספק הסחורה נותן לאבי כמה פריטים מהמוצרים במסגרת חברית, ונוצר מצב שלפעמים אבי מביא את הפריטים לבית, רציתי לשאול אם זה גזל לאכול ממוצרים אלה?
תשובה: במידה והמוצרים מגיעים מהספק, ואין ידוע על טובת הנאה שהוא מקבל בתמורה, אין צורך לחשוש שנעשה כאן איסור.(שהרי הדבר מקובל, שעושים דברים מעין אלו על מנת לקדם מכירות, ומן הסתם נעשה באישור הבעלים) כמובן, שאם יתברר אחרת הדין ישתנה. בשם הרב כלאב שליט"א ראש הכולל
שאלה: תפילת שחרית וברכת הגומל: מובא בשו"ע סימן פט שמותר להכנס סמוך לשחרית למרחץ ולספר. ובבאר הגולה מובא שזה מובא מהרמב"ם הלכות תפילה ו,ז. הרמב"ם מציין זאת ומוסיף שבמנחה גזרו אבל בשחרית לא גזרו שלא מצוי שאדם יתעכב עד לאחר זמן תפילה. הרב רשם בפניני הלכה חלק תפילה בעמוד 157 שדעת הרמב"ם לאסור. האם הרב יכול להסביר מהיכן המקור שהרמבם אוסר? בנוסף, לגבי ברכת הגומל למי שנסע בכבישי הארץ מעל 72 דקות (לדעת הספרדים), הרב רשם בפניני הלכה שדעת הרב מרדכי אליהו ודעת הגרח"ד לא לברך. בסידור של הרב מרדכי אליהו רשום שיש לברך במקרה של נסיעה בכבישי הארץ מעל 72 דקות. אז מה דעתו של הרב אליהו בנדון?
תשובה: אינני בטוח שאתה שואל מתוך "פניני הלכה". מפני שבעמוד 159 בהל' תפילה בהערה 3 כתבתי בלשון זו: "כתב הרמב"ם הל' תפילה ו, ז, שמותר להסתפר ולהיכנס למרחץ סמוך לשחרית, היינו לפני עמוד השחר, מפני שלא גזרו בזה אלא סמוך למנחה שהוא דבר המצוי. וכך פסק בשו"ע פט, ז. אמנם הראב"ד סובר שגם בחצי שעה שלפני עמוד השחר יש איסור, כמבואר בבאו"ה ע, ה. וי"א שהרמב"ם מיקל רק ברחיצה ותספורת שאינם שכיחים לפני שחרית, אבל במלאכות השכיחות קודם עה"ש הוא מחמיר (פמ"ג והגאון מליסא). ורוה"פ מקילים בכל המלאכות. ובמ"ב פט, לז, חושש קצת לדעת המחמירים, ולכן כתב שיאמר לפני כן את ברכות השחר, שיש מקילים בזה כמובא ברמ"א פט, ג". לגבי הגומל, בסידור הרב אליהו "קול אליהו" עמוד 203 כתב: "מי שמתפלל לפי שיוצא לדרך, טוב שיאמר את תפילת הדרך בברכת שומע תפילה שבשמונה עשרה בטרם שהוא יוצא לדרכו". ואין זה סותר כלל את מה שכתבתי בשמו.
שאלה: פיטום הקטורת מתוך קלף: האם יש "ענין" באמירת פיטום הקטורת מתוך קלף?
תשובה: בספר סדר היום כתב ו, החושש עליו ועל נפשו ראוי להשתדל בכל עוז בענין הזה ולכתוב כל ענין הקטורת בקלף כשר בכתיבת אשורית ולקרות אותו פעם אחת בבוקר ובערב בכוונה גדולה, ואני ערב. ודברי סדר היום שיש לכתוב פרשת פיטום הקטורת על קלף, הובאו גם בספר סגולות ישראל (מערכת ק' ס"ק כ"ה), ובספר מעבר יבוק (ענין הקטורת סוף פ"ב), ובספר מקור חיים (הלכות תפילה סימן קל"ב). וכ"כ גם הגאון רבי חיים פלאג'י בספרו כף החיים (סימן י"ז ס"ק י"ח), בספרו רוח חיים (סי' קל"ב סק"ד). אולם יש שערערו על מנהג זה וכתבו שאין לכתוב את פרשת פיטום הקטורת, כיון שכותב בתחילתה את פרשת הקטורת הכתובה בתורה (שמות ל, לד), ויש איסור לכתוב את התורה מגילות מגילות (עיין בגיטין ס. ובחת"ס על השו"ע חיו"ד סימן רנ"ב). ומ"מ הרוצה לסמוך על דברי סדר היום ורבי חיים פלאג'י וסיעתם ולכתוב את פרשת הקטורת על קלף רשאי לעשות כן (ולצערי אין לי לי פנאי להאריך יותר בהסברים נוספים, עמך הסליחה).
שאלה: החלטה על תרומה בניגוד לרצון התורם: האם גבאים יכולים להחליט מה לעשות עם תרומה של מתפלל בבית הכנסת, לאחר מתן התרומה, גם במצב שמי שתורם אינו מוכן שייתנו מכספו לדבר מסוים, שהגבאי מעוניין לקנותו, גם אז רשאי הגבאי לעשות כראות עיניו?
תשובה: סתם תורם עושה זאת על דעת הגבאים, אא"כ אמר להם אחרת.
שאלה: מדוע כתוב בכל יום "כי טוב": אנחנו קוראים בפרשת בראשית את כל סדר בריאת העולם, ואחרי כל בריאה שאלוקים ברא כתוב "וירא כי טוב", למה צריך לכתוב את זה, וכי אלוקים לא יודע אם זה טוב או רע מה שהוא ברא, אם זה טוב אז מצוין, ואם זה רע אז שלא יברא את אותו הדבר?
תשובה: הדבר מלמד אותנו את ההתייחסות לבריאה, ולא בכל דבר מוזכר כי טוב, ביום השני לא נאמר כי טוב, וכותב רש"י בפרשת בראשית שזה בגלל הפירוד שאיננו טוב. למרות שודאי צריך לעשות את הפירוד, ולולי שהיה צריך לברוא כך לא היה נוצר פירוד. אבל יש פה מסר שהפירוד איננו דבר טוב כללית. הרב אברהם פרל.
שאלה: דיוק בתפילה עם תשב"ר: האם צריך לדקדק בהגיית המילים (מלעיל ומלרע, שוא נע ונח) כאשר מתפללים ומברכים עם ילדים קטנים, המדובר באדם המקבל שכר על מנת לבוא ולהתפלל עם הבנים בגן ילדים, וכן האם מותר, רצוי, או אם יש איסור בדבר, להזכיר שם ה כאשר מברכים עם הילדים (ברכות השחר וברכות התורה וכד )?
תשובה: ראוי ללמד את הילדים להתפלל בדקדוק אך לא להגזים. מותר להזכיר שם שמים.
שאלה: החלפת מצבה ישנה: אבי נפטר לפני שנים רבות והמצבה שלו לא נקייה וישנה. אני רוצה לשפץ אותה, להחליף אותיות או להחליף מצבה כליל. מה מותר ומה אסור בעניין, אבקש פירוט לגבי החלפת מצבה כליל, ואם אסור את כל המצבה האם אפשר בצורה חלקית, כאותיות או חלק מגוף המצבה?
תשובה: הכי טוב להזמין מישהו שישחזר את המצבה ולא יחליפה, ויש אנשים המתמחים בכך.
שאלה: מאכלי עכו"ם באורז: אני שוהה בחו"ל והדבר היחידי שאני יכול להשיג מבושל זהו אורז, האם אפשר לאכול אורז שבושל על ידי גוי, האם אפשר להחשיב זאת לשעת דחק?
תשובה: אורז אינו נאכל ללא בישול, והוא מאכל חשוב, לכן תבשל את האורז בעצמך.
שאלה: טלקניזס : האם מותר להתעסק בטלקניזס? טלקניזס זה אפשרות להזיז דברים בעזרת המחשבה. אני בחור דתי, ובצבא נתקלתי בתופעה שחבר שלי הראה לי שהוא יכול להזיז דברים בעזרת המחשבה. התעמקתי בזה קצת יותר וחיפשתי על זה באינטרנט, וראיתי שיש גם אפשרות לשלוט בחלומות, וכו', בעזרת חיזוק כוח המחשבה. האם כל העניין הזה מותר לפי ההלכה?
תשובה: אם אין בזה אמונות תפלות או שמץ עבודה-זרה, מותר.
שאלה: תרומה "לא כשרה" לבית כנסת: באחרונה פתחנו ע"י בית הכנסת שלנו, בית מדרש ובו לומדים אברכים בקביעות. ע"מ להחזיק את בית המדרש יצאנו בקול קורא לציבור לתרום לבית המדרש, ע"י החזקת אברך או בכל תרומה אחרת. לאחרונה הגיע אלינו תורם שמוכן להחזיק אפילו יותר מאברך אחד, ושמחנו לקבל את תרומתו כמובן. בדיעבד מסתבר שהאדם הזה משתייך ל"העולם התחתון" ויש להניח שהכסף אינו "כשר". מה עושים במקרה כזה, האם מותר לקבל את תרומתו או שיש לדחותה על הסף?
תשובה: אם יש לו כסף גם ממקור כשר, מותר לקבל ממנו, אבל אם לא ידוע על עסקים "כשרים" שיש לו, עדיף שלא לקבל ממנו את התרומה.
שאלה: עזרה לילדים של משתפי פעולה: יש לי אפשרות לעבוד עם ילדים של ערבים משתפי פעולה עם ישראל, תפקידי יהיה לסייע להם בלימודים ולהעשיר אותם. הלימוד הוא חינוך ישראלי, וידוע שרבו המקרים בהם ערבים מתחזים לישראלים בגלל הידע שלהם, ומפתים יהודיות וכן בגלל הידע שלהם על ישראל עלולים להיגרר לפעילות חבלנית עויינת (פיגועים וריגול), וכן הלימוד יעזור להם להיטמע בינינו. האם לאור כל זאת מותר לי לעזור להם בגלל שהוריהם משתפי פעולה או שאסור?
תשובה: אם החששות שהעלת הינן ממשיים, אל תעסוק בזה. מאידך, אין זה אומר שלא ישלמו למשתפי הפעולה כראוי.
שאלה: צורת הפתח ע"י עצים : הבנתי מתשובות הרב שהעיקר הוא שהקנה יהיה חזק ולא יזוז ברוח, האם גזע של עץ (חי, לא יבש הגדל והמחובר לאדמה) יכול להיחשב כעמוד של צורת הפתח כאשר העברת החוט נעשית ממש מעליו או אפילו לתקוע מסמר בראש גזעו (היכן שמתחילים להתפצל הענפים שלו למעלה ולכל צד) ולהעביר דרך שם חוט? (שוב אני מדגיש שזה לא יהיה מעל ענפיו היוצאים ממנו, הזזים ברוח אלא מעל גזעו ממש, כלומר, מעל המקום בו יעבור החוט לא גדלים ענפים אלא רק מצידיו של גזע העץ). אם כן האם יש תנאים מסויימים לגזע של העץ מבחינת עובי וגובה מקסימלי או מינימלי? (הגזע המדובר הוא גבוה מעל עשרה טפחים ויחסית עבה, מדובר בעצי נוי (פיקוס ואזדרכת) מבוגרים ולא צעירים). אם לא האם אני יכול למסמר לעץ ולהדביק לו "פלטה" או קרש שיהווה כקנה התחתון והחוט יוכל לעבור דרך העץ, האם אני יכול לקשור חוט לענף של עץ המחובר לעץ וע"י כך שאני מותח את שניהם שהם מחוברים להשתמש בהם כלומר בענף ובחוט שנקשר אליו כקנה עליון, אם ישנה אפשרות כזו בהלכה מה דרישותיה המלאות?
תשובה: צורת הפתח צריכה להיות ניכרת שהיא צורת הפתח, זו הסיבה שצורת הפתח העשויה מן הצד פסולה, כיון שאינה ניכרת כפתח, לכן גם צורת הפתח שעוברת מעל גזע עץ אפילו שהיא עוברת ממש מעליו, אך כיון שיש ענפים אין צורת הפתח ניכר, ולכן אי אפשר לעשות צורת הפתח מעצים, אבל אם יש רק גזע בלי ענפים פשוט שאפשר לעשות צורת הפתח מעל הגזע כמו כל עמוד.
שאלה: אדם שבבעלותו חנות העובדת בשבת: קיבלתי הצעה לעבוד בתחנת דלק בשכונתי כעבודה מועדפת. התחנה אינה עובדת בשבת, אבל ישנה חנות בבעלות אותו אדם בקירבת מקום והיא עובדת בשבת, האם מותר לי לעבוד למענו, או שלא משנה לי מה הוא עושה בחנויות אחרות שלו? אני מפרנס יחיד לאשה ושני ילדים.
תשובה: מותר לך לעבוד בתחנת הדלק.
שאלה: משחק סקווש בשבת : תלמיד שלי הגיע אליי וסיפר כי הוא עתיד (כנראה) לייצג את ישראל, על פי דבריו, במשחק סקווש (זהו משחק טניס בתוך חדר, בו משחקים שני שחקנים ע"י חביטה בכדור אל הקיר) אשר אמור להתקיים בהונגריה. המשחקים יוצאים בימים שישי-שבת-ראשון. האם ניתן לקיים את המשחקים היות והמשחק לא מופעל חשמלית ואין נסיעה בשבת?
תשובה: משחקים אלו באוירה כזאת אינם מתאימים לשבת.
שאלה: טלטול נשק בשבת: האם מותר ליזום בשבת סיור כאשר ידוע שאין עירוב, וסיור זה נעשה באיזור של אוכלוסיה ערבית וזה כרוך בטלטול נשק שימוש במכשירי קשר פנסים וכו, לכאורה הסיור לא נחוץ להיעשות בשבת, ומצד שני, זה אולי משום מצוות כיבוש וישוב הארץ וזה נחוץ?
תשובה: אין התר לצאת לטיול כשנאלצים לטלטל נשק ומכשירי קשר עבורו. כיבוש הארץ - אם הוא תלוי בכלל בטיול זה - יכול להיעשות ביום חול.